เงินบาทเปิด 30.82/84 บาท
ธนาคารซีไอเอ็มบีไทย รายงาน เงินบาทเปิด 30.82/84 อ่อนค่าตามเงินยูโร หลังเลื่อนประชุมช่วยเหลือกรีซ
16 ก.พ. 2555

ธนาคารซีไอเอ็มบีไทย รายงาน เงินบาทเปิด 30.82/84 อ่อนค่าตามเงินยูโร หลังเลื่อนประชุมช่วยเหลือกรีซ
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.82/84 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 30.76/78 บาท/ดอลลาร์ เคลื่อนไหวในทิศทางเดียวกันกับค่าเงินยูโร
"(เงินบาท)ปรับตัวอ่อนค่าตามเงินยูโร หลังมีข่าว delay package ของกรีซ" นักบริหารเงิน กล่าว
ความเคลื่อนไหวของสกุลเงินยูโรร่วงลงแตะระดับต่ำสุดในรอบกว่า 1 สัปดาห์เมื่อเทียบกับดอลลาร์สหรัฐในการซื้อขายที่ตลาดปริวรรตเงินตรานิวยอร์กเมื่อคืนนี้ หลังจาก รมว.คลังกลุ่มประเทศยูโรโซนประกาศเลื่อนการตัดสินใจให้ความช่วยเหลือรอบสองสำหรับกรีซ 
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 78.47/49 เยน/ดอลลาร์ ทรงตัวใกล้เคียงกับช่วงเย็นวานนี้ที่ระดับ 78.50/53 เยน/ดอลลาร์ ส่วนเงินยูโรอยู่ที่ระดับ 1.3032/3034 ดอลลาร์/ยูโร ปรับตัวอ่อนค่าไปมากจากเย็นวานนี้ที่ระดับ 1.3176/3180 ดอลลาร์/ยูโร
นักบริหารเงิน ประเมินการเคลื่อนไหวของเงินบาทในวันนี้จะอยู่ในกรอบระหว่าง 30.75-30.90 บาท/ดอลลาร์